જોકે સરકારે આ સાથે જ સ્પષ્ટતા કરી છે કે ફૂડ અને બેવરેજીઝ સપ્લાય, આઉટડોર કેટરિંગ, બ્યૂટી ટ્રીટમેન્ટ, કેટલીક આરોગ્ય સેવા, કોસ્મેટિક અને પ્લાસ્ટિક સર્જરી, વાહનો ભાડે આપવા કે લેવા, જહાજ કે વિમાન ભાડે આપવા-લેવા, જીવન વીમા, આરોગ્ય સેવામાં કેટલાક અપવાદરૂપ કિસ્સામાં આઈટીસી ક્લેઈમ નહીં કરી શકાય. આ ઉપરાંત ક્લબની મેમ્બરશિપ, આરોગ્ય અને ફિટનેસ સેન્ટરની મેમ્બરશિપ, વેકેશનમાં ટ્રાવેલ બેનિફિટ કે હોમ ટ્રાવેલ કન્સેશન માટે પણ આઈટીસીનો લાભ નહીં લઈ શકાય. અન્ય એક સ્પષ્ટતા પણ કરવામાં આવી છે કે વાહનોના મામલે ૧૩ પેસેન્જરથી વધુની ક્ષમતાવાળા વાહનો પર જ આઈટીસીનો ક્લેઈમ કરી શકાશે. મતલબ કે નાની કાર કે નાના વાહનો માટે લાભ નહીં મળે. જે ઈ-કોમર્સ કંપનીનું ટર્નઓવર ૨૦ લાખ રૂપિયાથી ઓછું હોય તેમણે જીએસટી હેઠળ નોંધણી કરાવવાનું ફરજિયાત નહીં રહે. આ ઉપરાંત તેમને માટે ટીસીએસ(ટેક્સ કલેક્ટેડ એટ સોર્સ) પણ જરૂરી નહીં બને. આ સુધારા અંગે સરકારે કહ્યું છે કે કરદાતા માટે સાનુકૂળ આ પગલું છે. નાની ઈ-કોમર્સ કંપનીઓને તેનો લાભ મળશે.